Marianne Næss Selle

1. Hva er din kirkelige bakgrunn og hva har du vært mest engasjert i?

Jeg har alltid hatt Oppsal som min menighet. Var aktiv i Oppsal KFUK i ca. 30 år og sang i kirkekoret mange år. Nå er jeg med som frivillig klokker i ett av Gudstjenesteteamene og går med Naboposten. Av kirkelige verv har jeg tidligere sittet i Diakoniutvalget, og jeg satt i Menighetsrådet i perioden 2001-2005, de to første årene som leder. Jeg har også sittet i MR siste periode. Har da vært Oppsal sin representant i Kirkelig fellesråd i Oslo.

1. Hva er din motivasjon for å stille til valg? Jeg ønsker fortsatt å gjøre en innsats for menigheten gjennom arbeidet i Menighetsrådet.

I Oppsal menighets sin visjon er «Mennesker møtt av Jesus Kristus». I vårt visjonsdokument har vi betegnet dette med begrepene

• Møte

• Lære

• Leve

Hvilke av disse identifiserer du deg mest med? Alle tre begrepene er viktige, men jeg identifiserer meg mest med møte.

1. Hvilke utfordringer og muligheter ser du i den kommende fireårsperiode for Den norske kirke? Jeg tror at skille mellom stat og kirke vil føre med seg både utfordringer og muligheter. Det kan bli utfordrende for kirken å finne sin rolle som en av mange trossamfunn, både i forhold til teologi og økonomi. Mulighetene ligger i at endrede rammebetingelser kan resultere i at vi som enkeltmedlemmer må involveres på en mer direkte måte.
2. Hvilke spesielle utfordringer står Oppsal sokn overfor og hva vil du ha ditt hovedfokus på? Det jobbes godt og målrettet med barne-og ungdomsarbeidet, men kontinuitet er viktig for at arbeidet skal vokse og bli mer robust.